Nebbafiskur

Nebbafiskur, í talumáli eisini nevndur finnhvalur, er ein stórur, mjávaksin barduhvalur. Hann er nakað minni enn royður. Nebbafiskur er sera kvikur og smidligur; hann er góður svimjari og skjýtir seg lættliga upp úr sjónum. Har ætið er tættast, er nebbafiskur at finna. Tá ið hann gloypir føðina, víðkar hann hálsfoyrurnar út sum eitt stórt opið regnskjól. Nebbafiskur liggur altíð á høgru lið, tá ið hann etur.Dorete Bloch og Edward Fuglø, Villini súgdjór í Útnorði, Føroya Skúlabókagrunnur, í samstarvi við Føroya Náttúrgripasavn, Tórshavn 1999



 Navn 

Upprunaliga hevur royður verið felagsnavnið fyri bláhval og nebbafisk, tí føroyingar hava ikki sæð mun á hesum báðum stóru og meinlíku hvalunum. Navnið nebbafiskur, ið kemur av eldri nebbahvalur, er uttan iva upprunaliga navnið fyri døgling, sum á eldri donskum eisini er kendur sum næbbehval, norskt nebbehval, sipandi til skapið á kjaftinum, ið líkist nevi. Hvussu hetta er vorðið navnið á ”finhvali” í nýggjari tíð, er ein gáta. Fróðskparrit, 43. nummar, 01.01.1995, s 79 









 Keldur 







Bólkur:Súgdjór í Føroyum

Bólkur:Súgdjór

Bólkur:Hvalir